stanford-oval/wikipedia huggingface dataset:
משה איינהורן
קורות חיים > תרומתו לתרבות היהודית והעברית ולמדינת ישראל > "הרופא העברי"

בשנת 1926 היה איינהורן ממייסדי אגודת הרופאים דוברי העברית ('ועד רופאים עבריים בניו־יורק').
ב-1927 ייסד יחד עם ד"ר אשר גולדשטיין את כתב העת "הרופא העברי" (Harofe Haivri, באנגלית: The Hebrew Physician), שאותו ערך עד שנת מותו. כתב העת, שיצא בהוצאת הוועד, כלל מאמרים בעברית ובאנגלית.
את שתי החוברות הראשונות ערך עם ד"ר גולדשטיין וד״ר ל"מ הרברט, ומהחוברת השלישית ואילך היה העורך היחידי. איינהורן הרחיבו ופיתח את כתב העת, עד שמשנת 1937 הופיע באופן קבוע פעמיים בשנה. מ-1938 יצא כתב העת גם כשנתון המוקדש למדינת ישראל, שעותקים רבים ממנה נשלחו חינם לרופאי היישוב.
"הרופא העברי" הוקדש לפיתוח הספרות הרפואית בעברית, ודגש הושם על הרחבתו וביסוסו של המינוח הרפואי העברי:
אנו מאמינים שטרמינולוגיה עברית אטימולוגית ברוח השפה העברית, ש"הרופא העברי" באמריקה שם לו לסיסמה, תשמש באופן כזה לא קיר מבדיל בינינו ובין העולם המדעי הגדול, אלא גשר מגשר ומקרב ותסייע לנו להחזיר את עטרת הרפואה העברית ליושנה.
בכתב העת התפרסמו סוגיות עכשוויות מרכזיות ברפואה וחדשות במדעי הרפואה, לצד מדורים נוספים: רפואה ביישוב היהודי בארץ ישראל, ביוגרפיות של רופאים יהודים, ביקורת ספרים, מדור לכתבי יד עתיקים (שקטעים מהם הובאו במטרה ללמד על הרפואה בהיסטוריה), מילון רפואי עברי-אנגלי ואנגלי-עברי ומדור לקביעת מונחים רפואיים. הדיון תרם לביסוסו המדעי של הסגנון הרפואי העברי. איינהורן שם לעצמו למטרה לחזק באמצעות כתב העת את הקשר עם ארץ ישראל. כך בין היתר פרסם בו באופן קבוע סקרים על הבריאות בישראל. כמו כן, הופיעו בכתב העת מאמרים בנושאים מחוץ למקצוע הרפואה, כמו מצבו של הרופא היהודי בארצות הברית.
כמה מן הגיליונות הוקדשו לנושאים ספציפיים ברפואה: כך, בגיליון ב-1941 נערך "סימפוזיון" על "הסוכרת בין היהודים" והגיליון ב-1943 הוקדש לרפואה במלחמת העולם השנייה. גיליונות אחרים הוקדשו לאנשי רפואה ורוח יהודים בעקבות פטירתם: הגיליון ב-1940 היה "חוברת פרויד", ב-1944 הוקדשה החוברת לד"ר שאול טשרניחובסקי, וב-1945 להנרייטה סאלד. בשנת 1965 התפרסמה בכתב העת סדרת מאמרים על הבקטריולוג מרדכי זאב חבקין.
תפוצת כתב העת עמדה על כ-6,000 עותקים, חציים באמריקה וחציים בישראל.
בשנת 1957 נחגג בבית ציוני אמריקה יובל השלושים לכתב העת, בהשתתפות נציגי מוסדות הרפואה בישראל.
מפעל חייו של איינהורן גווע עִמו: עם מותו ב-1966 פסק "הרופא העברי" מלהופיע.
קורות חיים > תרומתו לתרבות היהודית והעברית ולמדינת ישראל > ספר יזכור ליהודי וולקוביסק

עם תום מלחמת העולם השנייה בשנת 1945, מיהר לנסוע ולאסוף מבני עירו שניצלו עדויות על הקהילה היהודית בוולקוביסק (ועל גורלם של בני משפחתו). את החומר שאסף ערך, ובשנת 1949 השקיע 12 אלף דולר והוציא את ספר היזכור לקהילת וולקוביסק, המספר על חייה וחורבנה: שני כרכים בני כאלף עמודים ובהם 400 תצלומים.
קורות חיים > תרומתו לתרבות היהודית והעברית ולמדינת ישראל > קידום הרפואה בישראל, פרסים בחינוך עברי

איינהורן ייסד את הספרייה הרפואית בבית החולים קפלן ברחובות, שנחנכה בשנת 1955.
יזם ותרם להקמת הספרייה הרפואית הנקראת על שמו ב"בית הרופא" בתל אביב, אשר נחנכה בקיץ 1962.
בטקס פתיחת הספרייה הרפואית העלה זיכרונות מנעוריו בעיר, והעיד על גימנסיה "הרצליה" כי היא "העשירה את רוחי, הִתוותה את דרכי בחיים והניחה את חותמה על כל פעולותי מאז סיימתיה". איינהורן ייסד את אגודת חניכי הגימנסיה.
ב-1955, לרגל מלאות יובל לגימנסיה, תרם אגף רפואי מיוחד בבניינה החדש ברחוב ז'בוטינסקי.
בשנת תשכ"ד ייסדה הגימנסיה קרן למתן פרס שנתי ע"ש איינהורן לבוגר המצטיין.
באותה שנה (1964) ייסדה מועצת עיריית תל אביב את פרס משה איינהורן לחקר הלשון והספרות הרפואית העברית. הפרס, ע"ס 2,000 ל"י, ניתן מדי שנתיים, יחד עם פרס סולד לרפואה והיגיינה ציבורית.
בניו יורק הקים איינהורן קרן דומה לשם מתן פרס על שמו לתלמיד בית המדרש לרבנים באמריקה (JTS) המגיש את העבודה הכתובה עברית הטובה ביותר.
קורות חיים > אחריתו

בשנת 1965 חלה איינהורן, אושפז ונותח פעמיים. הוא הספיק לתרום לעיריית תל אביב 10,000 דולר עבור קרן הפרס על שמו, אך כבר לא יכול היה להגיע ארצה ולהיות נוכח במעמד ההענקה הראשונה של הפרס.
ד"ר משה איינהורן נפטר בניו יורק בשנת 1966, ערירי.
פרסומיו > בעריכתו

וואָלקאָוויסקער יזכור-בוך; רעדאַקטירט פון מאָזעס איַינהאָרן, ניו יורק: [חמו"ל], 1949. (ביידיש)
The Volkovysk memorial book (Volkovysk, the trilogy) / English translation prepared and published by Jacob Solomon Berger (A trilogy comprised of Wolkovisker yizkor book - edited by Dr. Moses Einhorn, New York, 1949 [translated from the Yiddish] ; Hurban Volkovysk - published by the Committee of Volkovysk Émigrés, Tel-Aviv, 1946 [translated from the Hebrew] ; Volkovysk - published by Katriel Lashowitz, Tel-Aviv, 1988 [translated from the Hebrew]), Mahwah, N.J: J.S. Berger, 2002. (ספר זיכרון וואלקוביסק / תרגום של: וואלקאוויסקער יזכור-בוך; חורבן וולקוביסק; וולוביסק, סיפורים של קהילה יהודית).
פרסומיו > מאמרים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
"חורבן יהדות פולין": הרצאת ד"ר משה איינהורן על בקורו בפולין ומחנות ההשמדה של אושוויץ ובירקנאוי בדוכן העברי של ההסתדרות העברית באמריקה ב-29 בספטמבר 1956, ניו יורק: [חמו"ל], תשי"ז. (חוברת).
לקריאה נוספת

ס.ש. עדני (עורך), ד"ר משה איינהורן ומפעליו בישראל: עם הענקתו הראשונה של הפרס לחקר הלשון והספרות הרפואית העברית מקרן איינהורן במסגרת פרס סולד של עיריית תל אביב-יפו ביב תמוז תשכ"ו 30 ביוני 1966 בבית הרופא בתל אביב, תל אביב: הוצאת הנאמנים של קרן איינהורן בישראל, 1966.
אשר גולדשטיין, 'על ד"ר אינהורן ועל המינוח הרפואי העברי', קורות (שנתון לתולדות הרפואה ומדעי הטבע) ד (1966), 122–123.
עזריאל ברושי, 'על פרופ׳ משה איינהורן' (שנה למותו) [על ספר היזכור], הפועל הצעיר, שנה נ, חוברת 12 (13 בדצמבר 1966), עמ׳ 22–23.
'ד"ר משה איינהורן ז"ל', קורות ז (1977), 507–510.
הערות שוליים

↑  לדיון מפורט בגנאלוגיה ראו: דוד תדהר (עורך), "ד"ר משה איינהורן", באנציקלופדיה לחלוצי הישוב ובוניו, כרך יד (1965), עמ' 4430.
↑  American Jews: Their Lives and Achievements; A Contemporary Biographical Record, New York: Golden Book Foundation of America, 1947, Vol. 2, p. 512.
↑  אנשים ומוסדות, דבר, 17 ביוני 1951.
1 2  "הרופא העברי" לשנתו השתים עשרה, הפרדס, שנה יד, חוברת ב (שיקגו: מאי 1940, ת"ש), עמ' 34, באתר היברובוקס.
↑  חיים ליף, כתבים ודיוקנאות, תל אביב: טרקלין, תשנ"ח-1998, עמ' 107-8.
1 2 3  ד"ר א. פ., אורחים בישראל: ד"ר מ. איינהורן, דבר, 25 ביולי 1957.
↑  נפתולי חייו של חבקין ב"הרופא העברי", דבר, 14 ביולי 1965.
↑  אורי קיסרי, הד"ר משה איינהורן, רופא ועברי, מעריב, 2 באוגוסט 1957.
↑  לזכר "הרופא העברי", מעריב, 14 בפברואר 1966.
1 2  ראו: משה איינהורן (עורך), ‏ספר יזכור לקהילת וולקוביסק, בספריית העיר ניו יורק, 1949; וכן מהדורה מקוונת באנגלית באתר JewishGen, ובה מאמריו של איינהורן: "וולקוביסק – עיירת הולדתי", "חורבן וולקוביסק". (באנגלית)
↑  נחנכה הספריה הרפואית בבה"ח קפלן, דבר, 18 באוגוסט 1955.
↑  אגף חדש לספריה ב"בית הרופא בת"א, דבר, 26 באוגוסט 1962; ספריה רפואית ע"ש ד"ר איינהורן נחנכה ב"בית-הרופא" בתל-אביב, דבר, 31 באוגוסט 1962.
↑  מובא אצל דוד תדהר (עורך), "ד"ר משה איינהורן: הוספות ותיקונים", באנציקלופדיה לחלוצי הישוב ובוניו, כרך טז (1967), עמ' 4982.
↑  ד"ר משה איינהורן, ניו יורק, ברכה לגימנסיה "הרצליה" בתל-אביב ליובלה החמישים, דבר, 25 בנובמבר 1955.
↑  פרס על מחקרים בלשון וספרות הרפואה העברית, מעריב, 19 בדצמבר 1965.
↑  Prizes and Awards: Dr. Moses Einhorn Award, באתר בית המדרש לרבנים באמריקה (באנגלית).
↑  הפרס הראשון, בשנת תשכ"ו-1966, הוענק לד"ר דוד מרגלית בגין תרומתו לחקר הספרות הרפואית במקורות ישראל. פרס של כבוד הוענק לד"ר אשר גולדשטיין, על תרומותיו להחייאת הלשון הרפואית העברית וקידומה. לרגל חלוקת הפרס הוּצאה חוברת בשם "ד"ר משה איינהורן ומפעליו בישראל", ובה תצלומים ממפעליו בארץ.
↑  סקירה: י. ע., ספר-יזכור לוולקוביסק, דבר, 25 באוגוסט 1950.
| --- | --- |
בקרת זהויות :  NLI: 987007260608705171  PLWABN: 9810693146505606  GND: 136288510  ICCU: PALV028170  ISNI: 0000 0001 2025 0304  LCCN: no97027267  NTA: 264619242  SELIBR: 50971  SUDOC: 153103736  Trove: 1478075  VIAF: 46365274   WorldCat (עם VIAF): 46365274
דה סקור

| --- | --- |
 מקום הקמה:  ניו יורק 
 מוקד פעילות:  לוס אנג'לס, קליפורניה, ארצות הברית
 תקופת הפעילות:  מ-2011 
 סוגה:  רוק אלטרנטיבי • פופ רוק • אינדי פופ
 חברת תקליטים:  ריפבליק רקורדס Imperial
 www.thescoremusic.com
 חברים
 אדי אנתוני עידן דובר
 
דה סקור (באנגלית: The Score) היא להקת רוק אלטרנטיבית אמריקאית שנוסדה בעיר ניו יורק בשנת 2011 וכיום מתגוררת בלוס אנג'לס. הקבוצה מורכבת מאדי אנתוני (שירה, גיטרה) ועידן דובר (קלידים, מפיק).
הם חתמו על חוזה עם חברת ריפבליק רקורדס בשנת 2015 לאחר ששירם Oh My Love (אנ') הושמע במהלך פרסומת של רשת סופרמרקטים אסדה ומחקו את כל השירים הישנים.
היסטוריה > 2011-2013: שנים מוקדמות

אדי אנתוני ועידן דובר החלו לכתוב שירים ביחד והעלו הדגמות של שירים בחשבונות ה-Soundcloud ועשה כמה שיתופי פעולה עם אומנים אחרים. ב-2012 הכריזה רשמית על הלהקה ביחד עם השם של הלהקה "The Score". הלהקה הוציאה את שני הסינגלים החדשים ששייכים ללהקה: "Dancing Shoes","Don't Wanna Wake Up" בערוץ היוטיוב שלהם. הלהקה גם הודיעה שהם יפרסמו את המיני אלבום הבכורה שלהם בתחילת 2013.
ב-2013 הלהקה הוציאה קאבר של השיר "Sweet Nothing" של קלווין האריס בערוץ היוטיוב שלהם. הם גם התחילו להעלות קאברים בכל יום ראשון והוציאו אותם ביוטיוב להורדה בחינם. הקאברים האלו נקראו "ScoreSundays". הלהקה הוציאה את הסינגל המוביל של המיני אלבום הבכורה שלהם, "Not Just Another Way". בתחילת 2013, לא הרבה זמן מאז שהוציאו את הסינגל המוביל של המיני אלבום הבכורה שלהם, דה סקור ביטלה את המיני אלבום הבכורה שלהם. הסיבה לא ידועה עד היום וגם לא ידוע איך המיני אלבום היה אמור להיקרא. הדבר היחידי שידוע הוא שהוא היה צפוי להכיל את הסינגל "Not Just Another Way" ודוגמאות נוספות שעוד לא יצאו כמו "Hit List", "4AM", "Almost".
היסטוריה > 2014-2015: The Score EP, The Score EP 2, Where Do You Run EP, וסינגלים

דה סקור הוציאה את המיני אלבום הבכורה שלהם, The Score EP ב-2014, שכלל את Dancing Shoes ו־Don't Wanna Wake Up. המיני אלבום הזה גם כלל קאברים שביצעו לשירים "Say Something" ו"Holy Grail" (כקטעים נוספים), ושירים קיימים כמו Till The Stars Burn Blue, Haunted, This Beating Heart (וגרסה אקוסטית לשיר Dancing Shoes כקטע נוסף). דה סקור המשיכו להוציא קאברים בימי ראשון במסגרת ScoreSundays למשך השנה.
דה סקור הכריזה על המיני אלבום השני שלה, The Score EP 2 ב-2015 ביחד עם הסינגל המוביל, Better Than One. שאר השירים במיני האלבום כלל שירים חדשים כמו "Better Then One", "Lost You", "Fall For Me", "In The Dark", "Real Life" ורמיקס לשיר Lost You עם Wavve Pilot.
The Score זכתה להכרה רבה בתחילת 2015, אז רשת הסופרמרקט הבריטית אסדה (בבעלות וולמארט) השתמשה בשיר שלהם "Oh My Love" בקמפיין פרסום גדול שכותרתו "חסוך כסף, חיה טוב יותר". לטענת אסדה, חלק מהסיבה שבחרו את השיר היא כיוון ש"הם לא היו חתומים ולא מוכרים".
הפרסומת שבה השתתפו עזרה ל-The Score לעלות בכמות הצפיות וההשמעות הציבורית, ו-"Oh My Love" הגיע למקום ה-43 במצעד הסינגלים הבריטי ביולי 2015. באותה שנה הפך השיר לשיר שחיפשו הכי הרבה, מתוך פרסומת של שירות הזיהוי המוזיקלי שזאם. באותה שנה השיר הופיע גם בסרט "אלווין והצ'יפמאנקס 4". דה סקור הוציאה סינגל חדש בשם "Catching Fire" זמן קצר לאחר השחרור של Oh My Love.
בעקבות ההצלחה של "Oh My Love" דה סקור חתמה על עסקת תקליטים עם חברת ריפבליק רקורדס מה שגרם למחיקת השירים מלפני 2015.
הלהקה הוציאו את מיני-אלבום הבכורה שלהם, האלבום "On And On Where Do You Run", בספטמבר 2015. דה סקור הוציאה את הקאבר שלהם לשיר של פוסט מאלון, White lverson זמן קצר לאחר מכן.
היסטוריה > 2016: On And On ומיני אלבום Unstoppable

ב-8 באפריל 2016 הצמד הוציא את השיר "Up" כפסקול לסרט Sing Street. הצמד גם הוציא את הסינגל "On and On", שנוגן במערך תוכניות האביב עבור HBO. אחרי שהכריזו ברשתות החברתיות שהם יוציאו מיני אלבום חדש, דה סקור הוציאה באופן רשמי את המיני אלבום Unstoppable EP ב-23 בספטמבר 2016. השיר הוביל הוצג בהמשך בסרט "פאוור ריינג'רס"" בשנת 2017. בשנת 2017 שימש השיר "Unstoppable" גם כשיר הנושא לאירוע המרכזי של אליפות העולם בפוקר (WSOP), שהוזרם בשידור חי ב-ESPN2 ובפוקר סנטרל החל מ-8 ביולי. בשנת 2018 שימש השיר בקמפיינים פרסומיים של ג'יפ גרנד צ'רוקי. "Unstoppable" שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016. השיר Unstoppable קיבל גם את פרס הזהב מ־RIAA, שהופך אותו ללהיט הכי גדול של הלהקה עד 2023.
היסטוריה > 2017–2018: Myths & Legends, Atlas וסינגלים

The Score הוציאה ב-14 באפריל 2017 מיני אלבום חדש שנקרא Myths & Legends, שכלל שירים חדשים "Higher" ו-"Miracle". ב-8 בספטמבר הם הוציאו את "Never Going Back" כסינגל הראשי מאלבום הבכורה שלהם, Atlas, שיצא ב-13 באוקטובר 2017. כחלק מאלבום זה, יצאו שירים כמו: Shakedown", "Who I "Am","Strange", "Only One", "Believe" ו-"Tightrope".
"Legend" הוצג בפסקול של NHL 18 שיצא ב-15 בספטמבר 2017. הוא הוצג גם בפסקול של Asphalt 9: Legends, שיצא ב-25 ביולי 2018. גרסה מופשטת של המיני אלבום Myths and Legends שורר ב-11 באוגוסט 2017.
בשנת 2018 ליוותה הלהקה את Echosmith בסיבוב ההופעות Inside A Dream. בסתיו 2018 הם חזרו ל־Revolution Tour עם The Orphan Poet.
ב-29 ביוני 2018 הוציאה הלהקה את הסינגל שלהם "Glory". הסינגל הוצג גם בסרטון של Dude Perfect שכותרתו "Model Rocket Battle 2 | Dude Perfect", שיצא ב-14 בינואר 2019. The Score הוציאה את הסינגל "Stronger" ב-7 בספטמבר 2018. על פי חשבון טוויטר שלהם, השיר מסמל עידן חדש ללהקה. סרטון המוזיקה הרשמי לשיר יצא ב-YouTube ב-4 באוקטובר 2018. ב-26 באוקטובר 2018 הוציאה הלהקה סינגל חדש נוסף, ששמו "The Fear".
"Higher" הושמע גם בסדרה "ריברדייל" בנטפליקס, בעונה 2 פרק 22.
היסטוריה > 2019: מיני אלבום "Pressure" ומיני אלבום "Stay", סינגל "Bulletproof"

ב-29 בינואר 2019 הודיעה הלהקה כי מיני-אלבום בשם Pressure ייצא ב-1 בפברואר 2019, כולל השירים: "Under The Pressure", "Born For This" ו-"Dreamin'‎" בהשתתפות הראפר האמריקני בלאקבר. לאחר מכן גם השירים הקודמים נוספו לאלבום זה: "The Fear", "Glory" ו-"Stronger".
ב-24 במאי 2019 הוציאה הלהקה סינגל חדש שכותרתו "Stay".
ב-1 באוגוסט 2019 הכריזה על המיני אלבום החדש שלהם, ששמו Stay, שיצא ב-9 באוגוסט. הוא כולל שישה שירים.
ב-13 בדצמבר 2019 הוציאה הלהקה את השיר "Bulletproof" בהשתתפות Xylø, שמופיע בסרט "מחתרת השישה" של נטפליקס.
היסטוריה > 2020: אלבום Carry On

מאז פתיחת עונת הכדורגל 2019–2020, נוריץ 'סיטי פ.ק. השתמשו בשיר Stronger בחבילת הווידאו שלהם לפני כל המשחקים הביתיים של הקבוצה לפני הפרמייר ליג.
ב-24 באפריל 2020 הוציאה The Score שיר חדש שכותרתו "Best Part".
ב-19 ביוני 2020 הוציאה The Score שיר חדש ששמו "The Champion".
ב-24 ביולי 2020 הוציאה The Score את השיר "All Of Me" בהשתתפות Travis Barker.
ב-28 באוגוסט 2020 הוציאה The Score את האלבום החדש שלהם "Carry On" שכולל את השירים: Carry On, Breakout, Human, Gallows, Running Al Night, Can You Hear Me Now, Golden, Fire, Comeback
ובניהם שירים שכבר יצאו שהוספו לאלבום כמוAll Of Me, Best Part, Stronger, The Champion, Glory, Born For This
ב-28 באוגוסט 2020 השירים "Unstoppable" ו"The Champion" הושמעו במהלך משחק הסופרבול LV
היסטוריה > 2021-2022: Chrysalis EP, Speak Of The Devil, אלבום Metamorph, סינגל Bad Days

ב-27 במרץ 2021 השתתפה The Score בשיר "Speak Of The Devil" של Magic Whatever.
ב-25 ביוני 2021 הוציאה The Score שיר חדש ששמו "Victorious".
ב-23 ביולי 2021 הוציאה The Score שיר חדש ששמו "Head Up".
ב-20 באוגוסט 2021 הוציאה The Score שיר חדש ששמו "Top Of The World".
ב-24 בספטמבר 2021 הוציאה The Score מיני אלבום חדש שנקרא "Chrysalis" אשר מכיל את השירים הקיימים: Victorious, Head Up, Top Of The World ביחד עם 2 שירים חדשים: Pull The Cord ו-Good To Be Alive.
ב-22 באוקטובר 2021 הוציאה The Score שיר חדש בשם "Alarm".
ב-10 בדצמבר 2021 הוציאה The Score שיר חדש בשם "Big Dreams".
ב-14 בינואר 2022 הוציאה The Score שיר חדש בשם "Enemies".
ב-18 במרץ 2022 הוציאה The Score את האלבום החדש שלהם "Metamorph" שכולל 3 שירים חדשים: In My Blood, Skeletons, Fighter עבור סיבוב ההופעות הראשון שעשו בארצות הברית ובאירופה מאז החל מגפת הקורונה.
האלבום מכיל גם את השירים הקיימים: Victorious, Head Up, Top Of The World, Pull The Cord, Good To Be Alive, Alarm, Big Dreams, Enemies.
ב-22 ביולי 2022 הוציאה The Score סינגל חדש בשם "Bad Days" בשיתוף פעולה עם להקת DREAMERS למען סיבוב הופעות בארצות הברית שתכננו ביחד עם להקת DREAMERS.
בסיבוב הופעות זה עידן דובר נעדר מסיבות אישיות.
היסטוריה > 2023-הווה: שחרור סינגלים ואלבום Last Legends

ב-27 בנובמבר 2023 הכריזה The Score על סינגל חדש בשם "Deep End" שיצא ב-1 בדצמבר 2023 לאחר מעל לשנה שהלהקה לא הופיעה או הוציאיה שירים חדשים.
ב-18 בינואר 2024 הכריזה The Score על סינגל חדש בשם "Survivor" שיצא ב-26 בינואר 2024.
ב-18 במרץ 2024 הכריזה The Score על סינגל חדש בשיתוף פעולה עם צוות המלחינים הגרמני 2WEI בשם "Down With The Wolves" שיצא ב-22 במרץ 2024.
ב-13 במאי 2024 הכירזה The Score על סינגל חדש בשם "Power" שיצא ב-17 במאי 2024.
ב-8 ביולי 2024 הכירזה The Score על סינגל חדש בשם "Don't Need A Hero" שיצא ב-12 ביולי 2024.
ב-3 בספטמבר 2024 הכריזה The Score על סינגל חדש בשם "Visions" שיצא ב-6 בספטמבר 2024.
ב-4 באוקטובר 2024 הכריזה The Score על האלבום הרביעי שלהם: "Last Legends" שיצא ב-8 בנובמבר 2024 שמכיל את השירים שהוציאו השנה: Survivor, Down With The Wolves, Power, Don't Need A Hero, Visions, בנוסף ל4 שירים חדשים: Fighting For, Better Days, Redemption Song, Superhuman.
חברים

אדי אנתוני (שירה, גיטרה)
עידן דובר (קלידים, הפקה, שירה)
דיסקוגרפיה > אלבומי אולפן

| כותרת | פרטי האלבום | עמדות תרשים שיא> בילבורד 200 | עמדות תרשים שיא> Heat | מכירות |
| --- | --- | --- | --- | --- |
| Atlas |  תאריך שחרור: 13 באוקטובר 2017  חברת תקליטים: ריפבליק רקורדס  פורמטים: CD, הורדה דיגיטלית |  | 18 | - |
| Carry On |  תאריך שחרור: 28 באוגוסט 2020  חברת תקליטים: ריפבליק רקורדס  פורמטים: הורדה דיגיטלית |  |  | - |
| Metamorph |  תאריך שחרור: 18 במרץ 2022  חברת תקליטים: Imperial  פורמטים: הורדה דיגיטלית | - | - | - |
| Last Legends |  תאריך שחרור: 8 בנובמבר 2024  חברת תקליטים: Imperial  פורמטים: הורדה דיגיטלית | - | - | - |
דיסקוגרפיה > מיני אלבום

| כותרת | פרטים |
| --- | --- |
The Score EP:  יצא: 18 בפברואר 2014  חברת תקליטים: אין  פורמטים: הורדה דיגיטלית
The Score EP 2:  יצא: 23 בספטמבר 2014  חברת תקליטים: אין  פורמטים: הורדה דיגיטלית
Where Do You Run:  יצא: 25 בספטמבר 2015  חברת תקליטים: ריפבליק רקורדס  פורמטים: הורדה דיגיטלית
Unstoppable:  שוחרר: 23 בספטמבר 2016  חברת תקליטים: ריפבליק רקורדס  פורמטים: הורדה דיגיטלית
Myths & Legends:  שוחרר: 14 באפריל 2017  חברת תקליטים: ריפבליק רקורדס  פורמטים: הורדה דיגיטלית
Stripped:  שוחרר: 11 באוגוסט 2017  חברת תקליטים: ריפבליק רקורדס  פורמטים: הורדה דיגיטלית
Pressure:  שוחרר: 1 בפברואר 2019  חברת תקליטים: ריפבליק רקורדס  פורמטים: הורדה דיגיטלית
Stay:  יצא: 9 באוגוסט 2019  חברת תקליטים: ריפבליק רקורדס  פורמטים: הורדה דיגיטלית
Chrysalis:  יצא: 28 בספטמבר 2021  חברת תקליטים: Imperial  פורמטים: הורדה דיגיטלית
דיסקוגרפיה > סינגלים

| כותרת | שנה | שיא תרשים העמדה> מצעד הסינגלים הבריטי | שיא תרשים העמדה> מצעד 40 השירים למבוגרים | שיא תרשים העמדה> Hot Rock Songs | אלבום |
| --- | --- | --- | --- | --- | --- |
| "Oh My Love" | 2015 | 43 | 37 | – | Where Do You Run? |
| "On and On" | 2016 | – | – | – |  |
| "Unstoppable" | 2016 | – | – | 24 | Unstoppable |
| "Legend" | 2017 | – | – | 36 | Myths & Legends |
| "Revolution" | 2017 | – | – | 50 | Myths & Legends |
| "Miracle" | 2017 | – | – | – | Myths & Legends |
| "Higher" | 2017 | – | – | – | Myths & Legends |
| "Never Going Back" | 2017 | – | – | – | Atlas |
| Glory" | 2018 | – | – | – | Pressure |
| "Stronger" | 2018 | – | – | – | Pressure |
| "The Fear" | 2018 | – | – | – | Pressure |
| "Under The Preassure" | 2018 | - | - | - | Pressure |
| "Stay" | 2019 | – | – | – | Stay |
| "In My Bones" | 2019 | – | – | – | Stay |
| "Hunger" | 2019 | – | – | – | Stay |
| "Rush" | 2019 | – | – | – | Stay |
| "Run Like A Rebel" | 2019 | – | – | – | Stay |
| "Can't Stop Me Now" | 2019 | – | – | – | Stay |
| "Bulletproof" | 2019 | - | - | - | השיר לא שייך לאלבום |
| "Best Part" | 2020 | - | - | - | Carry On |
| "The Champion" | 2020 | - | - | - | Carry On |
| "All Of Me" | 2020 | - | - | - | Carry On |
| "Breakout" | 2020 | - | - | - | Carry On |
| "Human" | 2020 | - | - | - | Carry On |
| "Running All Night" | 2020 | - | - | - | Carry On |
| "Can You Hear Me Now" | 2020 | - | - | - | Carry On |
| "Golden" | 2020 | - | - | - | Carry On |
| "Fire" | 2020 | - | - | - | Carry On |
| "Comeback" | 2020 | - | - | - | Carry On |
| "Victorious" | 2021 | - | - | - | Chrysalis |
| "Head Up" | 2021 | - | - | - | Chrysalis |
| "Top Of The World" | 2021 | - | - | - | Chrysalis |
| "Pull The Cord" | 2021 | - | - | - | Chrysalis |
| "Good To Be Alive" | 2021 | - | - | - | Chrysalis |
| "Alarm" | 2021 | - | - | - | Metamorph |
| "Big Dreams" | 2021 | - | - | - | Metamorph |
| "Enemies" | 2022 | - | - | - | Metamorph |
| "Skeletons" | 2022 | - | - | - | Metamorph |
| "In My Blood" | 2022 | - | - | - | Metamorph |
| "Fighter" | 2022 | - | - | - | Metamorph |
| "Bad Days" | 2022 | - | - | - | השיר לא שייך לאלבום |
| "Deep End" | 2023 | - | - | - | השיר לא שייך לאלבום |
| "Survivor" | 2024 | - | - | - | Last Legends |
| "Down With The Wolves" | 2024 | - | - | - | Last Legends |
| "Power" | 2024 | - | - | - | Last Legends |
| "Don't Need A Hero" | 2024 | - | - | - | Last Legends |
| "Visions" | 2024 | - | - | - | Last Legends |
| "Fighting For" | 2024 | - | - | - | Last Legends |
| "Better Days" | 2024 | - | - | - | Last Legends |
| "Redemption Song" | 2024 | - | - | - | Last Legends |
| "Superhuman" | 2024 | - | - | - | Last Legends |
קליפים

| שנה | וידאו | במאי |
| --- | --- | --- |
| 2015 | "Oh My Love" | ג'סטין פול רמירז |
| 2017 | "Unstoppable" (lyric video) | פיטר ריב |
| 2017 | Legend" (official lyric video) | לא ידוע |
| 2017 | "Miracle" | ג'סטין פול רמירז |
| 2018 | "Stronger" | לא ידוע |
| 2019 | "Dreamin ft. Blackbear" | לא ידוע |
| 2019 | "Stay" | ג'ייסון לסטר |
| 2020 | "Best Part" | קולין דאדי, דין קרופקה |
| 2020 | "Carry On" |  |
| 2021 | "Head Up" |  |
| 2022 | "Enemies" |  |
| 2022 | "Fighter" |  |
מוז'ן מארנו

| --- | --- |

 לידה:  3 במאי 1980 (בת 44) לוס אנג'לס, ארצות הברית 
 מדינה:  איראן, ארצות הברית 
 תקופת הפעילות:  מ-2006
 מקום לימודים:  בית הספר לדרמה של ייל  קולג' ברנרד  אקדמיית פיליפס 
 פרופיל ב-IMDb
 
מוז'ן מארנו (באנגלית: Mozhan Marnò; נולדה ב-3 במאי 1980) היא שחקנית קולנוע וטלוויזיה אמריקאית, אשר ידועה בעיקר בשל תפקידה בתור סוראיה בסרט "סקילתה של סוראיה M" ובזכות הופעתה בתור סאמאר נוואבי בסדרה "הרשימה השחורה" ברשת NBC; מארנו ידועה גם תודות לפעילותה למען זכויות נשים ברחבי העולם בכלל, ובאיראן בפרט.
חייה האישיים

מארנו נולדה בלוס אנג'לס, קליפורניה, לזוג הורים ילידי איראן שהכירו בקליפורניה. היא התחנכה באקדמיית פיליפס (אנ'), אנדובר, מסצ'וסטס. היא בוגרת תואר ראשון בספרות השוואתית צרפתית וגרמנית במכללת ברנרד לאמנויות באוניברסיטת קולומביה ולאחר מכן למדה לתואר שני במשחק מבית הספר לדרמה של אוניברסיטת ייל.
כיום היא מתגוררת בברוקלין, ניו יורק. לאחר השתתפותה בסרט "סקילתה של סוראיה M" החליטה להצטרף למסע הסברה למען זכויות נשים ברחבי העולם.
קריירה

בשנת 2009 כיכבה בסרט הדרמה "סקילתה של סוראיה M" בתור סוראיה, אישה אשר בעלה מאשים אותה האשמת שווא בניאוף, דבר המביא להוצאתה להורג. הסרט, מבוסס על ספרו של העיתונאי הצרפתי ממוצא איראני פריידון סאהבג'אם, ומגולל את סיפורה האמיתי של סוראיה מנוצ'הרי (אנ'),
בשנים 2014–2015 התפרסמה בשל תפקידיה בסדרה הדרמה הפוליטית של נטפליקס "בית הקלפים" בתור העיתונאית איילה סייאד. בנוסף, השתתפה מארנו במספר סרטים ידועים, כמו הטרילוגיה "בגידה" בתפקיד ליילה ובסרט "מלחמתו של צ'ארלי וילסון", בהשתתפות אנסמבל שחקנים הכולל את ג'וליה רוברטס ואמילי בלאנט.
החל משנת 2014 משתתפת בסדרת הדרמת-פשע של ג'ון בוקנקאמפ "הרשימה השחורה" ברשת NBC, בתור סמאר נוואבי, סוכנת מוסד. בנוסף לכך, השתתפה כמדבבת במשחק הווידאו פופולרי "סקיירים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | מלחמתו של צ'ארלי וילסון | מתרגמת במחנה פליטים |  |
| 2008 | הבוגד | ליילה |  |
| 2008 | אוגוסט | אשלי |  |
| 2009 | סקילתה של סוראיה M | סוראיה |  |
| 2012 | Incoming |   | סרט קצר; במאית ותסריטאית |
| 2014 | A Girl Walks Home Alone at Night | אט'י |  |
| 2019 | וונדר וומן: קווי דם | ד"ר סייבר (אנ') | דיבוב |
| 2021 | iGilbert | הבלשית ריביירה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | היחידה | מנהלת | פרק: "Security" |
| 2006 | בקו העימות | אגנאסיה | פרק: "Life Support" |
| 2007 | שארק (אנ') | מריה לוטרובה | פרק: "Gangster Movies" |
| 2007 | קיי-וויל | ג'ודי מצטה | פרק: "Ride Along" |
| 2009 | בונז | אזיטה ג'אבארי | פרק: "A Night at the Bones Museum" |
| 2009 | מדיום | רייצ'ל | פרק: "The Devil Inside, Part 2" |
| 2009, 2011 | המנטליסט | ניקי ווימאוט' | 2 פרקים |
| 2010 | הגליידס | רנה לה-פלאור | פרק: "Cassadaga" |
| 2010 | מצויד | סאמארה | פרק: "The Middle East is Complicated" |
| 2011 | המופע של פול רייזר | זבא | 2 פרקים |
| 2012 | שומרת סוד | שרלוט | פרק: "Sacrificial Lamb" |
| 2012 | מתחזה | מרגריטה | פרק: "P.S. You're an Idiot" |
| 2014 - 2015 | בית הקלפים | איילה סייאד | 11 פרקים |
| 2014, 2019 | מזכירת המדינה | רוקסן מג'ידי | 2 פרקים |
| 2014 - 2019; 2022 | הרשימה השחורה | סאמאר נוואבי | תפקיד ראשי (עונות 6-2) תפקיד אורח (עונה 9); 104 פרקים |
| 2019 | הרומן | פטרה | 3 פרקים |
| 2020 | ראמי | נאג'לה | פרק: "Uncle Naseem" |
| 2021 | עוזרת בית | טארה | מיני-סדרה |
| 2022 | פאם וטומי | גייל צ'וואצקי | מיני-סדרה |
| 2022 | פליישמן בצרות | נהאיד | מיני-סדרה |
| TBA | Zero Day | מליסה קורנבלו | מיני-סדרת עתידית של נטפליקס |
ראו גם

שוהרה אע'דאשלו
סקילתה של סוראיה M
זכויות האישה